google/wiki40b huggingface dataset:
Boëthius

Liv

Boëthius' nøyaktige fødselsdato er ikke kjent. Den settes imidlertid omkring 480 e.Kr., samme år som St. Benedikt ble født. Boëthius fødtes inn i en patrisierfamilie som hadde vært kristen i om lag et århundre. På fedresiden var han i slekt med to paver, og begge foreldrene regnet romerske keisere blant sine slektninger.
Man vet ikke hvor Boëthius fikk sitt grundige kjennskap til gresk. De historiske dokumentene er tvetydige når det gjelder dette, men Boëthius kan ha studert i Athen, og kanskje Alexandria. På grunn av sin lærdom og erfaring, gikk han i Theoderik den stores tjeneste. I 520, i en alder av 40 år, var han blitt magister officiorum. Senere ble hans to sønner utnevnt til konsuler. I 523 ga imidlertid Theoderik ordre om å kaste Boëthius i fengsel for forræderi, antagelig fordi han ble mistenkt for å stå i ledtog med den bysantinske keiseren Justinus I. Boëthius selv angir sine rivalers sladder som grunn. Han ble i alle fall satt i fengsel i Pavia og henrettet i 524 eller året etter.

Verker

Boëthius mest populære verk er Filosofiens trøst (Consolatio philosophiae), som han skrev i fengslet, men hans livsmål var å bevare den klassiske kunnskapen, spesielt filosofien. Han planla å oversette Aristoteles' og Platons verker fra gresk til latin. Hans oversettelse av Aristoteles verk om logikk var den eneste betydelige del av Aristoteles' verker som var tilgjengelig i Europa inntil 1100-tallet.
Kaltham Alexander Lie

Kaltham Alexander Lie (født 1962) er en norsk-irakisk aktivist best kjent for å være den første muslimen som har stått offentlig fram som homofil i Norge. Lie stod først fram som homofil da han var 17 år og bodde i Sør-Irak, men fikk politisk asyl i Norge i 1992 etter å ha blitt forsøkt reorientert med tvang over lengre tid. Lie arbeider blant annet med organisasjonen Skeiv Verden og er en av de viktigste modellene i Queerkunsts delprosjekt «JHVH – jeg ER», i samarbeid med Skeiv verden. Denne utstillingen tar for seg religionenes undertrykking av religiøse homofile.
Hammersmith undergrunnsstasjon

Hammersmith undergrunnsstasjon er to separate stasjoner i Londons undergrunnsbane. Stasjonene ligger ca. 60 meter fra hverandre i luftlinje, men er separert av den sterkt trafikkerte Hammersmith Broadway, som utgjør en gangavstand på ca. 135 meter. Begge stasjonene betjenes av to undergrunnslinjer hver:
Genete Jacobsdatter Craigengelt

Ekteskap

Sønnen Knud Mogensen (1526–1598) reiste senere krav på Tjele med vitnesbyrd fra Skottland om at foreldrene faktisk var blitt lovformelig viet, men han fikk ikke medhold i arvekravet. Senere fikk han av universitetene i Wittenberg og i København nye erklæringer om ekteskapets gyldighet, og ved kong Frederik IIs mellomkomst, fikk Knud Mogensen i 1571 Erik Skrams tillatelse til å føre Løvenbalkenes våpenskjold. På det tidspunkt var moren død.

Den skotske Kvinde paa Tjele

Craigengelt hadde brukt deler av arven til å skaffe seg gården Harlevholm i Harlev Sogn ved Aarhus. Her giftet hun seg med Hans Skriver, som skal ha vært ridefogd ved Haurballegaard. Hun døde 17. august 1567, og ble bisatt i Harlev kirke i nærheten av Aarhus. På et malet epitafium i kirken omtales hun som "Erlig og Welbyrdig Frue Gjenet Kragengelt", men ingen av mennene nevnes. Hennes våpenskjold omtales som "tre gule muslinger på sort, takket skråbjælke, i gult felt." Det samme våpen kjennes fra slekten Montrose i Skottland, hvorfor Craigenfelts morfar kan ha vært den William Graham, jarl av Montrose, som omkom under Slaget ved Flodden Field i 1513. 
Den danske dikteren Herman Frederik Ewald (1821–1908) utga i 1871 romanen Den skotske Kvinde paa Tjele, som handler om Craigengelts liv.
Norges kvinnelandslag i håndball

De første årene (1946–1983)

Landslagets første kamp ble spilt 29. september 1946 foran over 9 000 tilskuere på Bislett Stadion mot Sverige. Selv med den allsidige idrettsutøveren Laila Schou Nilsen på laget, var det allikevel Sverige som trakk det lengste strået, med seier 5–2 etter 2 x 15 minutter. Landslaget deltok i VM 1971, 1973, 1975 og 1982 og tok sjuende- og åttendeplasser.

Sven Tore Jacobsen som landslagssjef (1984–1993)

Sven Tore Jacobsen var landslagssjef i ti sesonger fra 1984 til 1993. Landslaget kvalifiserte seg til VM 1986 der laget overraskende tok en bronsemedalje. Laget etablerte seg i verdenstoppen og tok sølvmedaljer i OL både i 1988 og i 1992 samt bronsemedaljer i VM 1993. Landslaget fikk med dette stor oppmerksomhet i norske media.

Marit Breivik som landslagssjef (1994–2009)

Den tidligere landslagsspilleren Marit Breivik var landslagssjef i femten år, fra 1994 til 2009. Hun ledet laget til seks gullmedaljer i internasjonale mesterskap: VM 1999, fire EM-gull samt OL-gull i 2008. Et kjennetegn på laget var et sterkt 6-0-forsvar og raske kontringer.
Under OL-turneringen i Beijing i 2008 vant landslaget samtlige innledende kamper og kvalifiserte seg til kvartfinalespill som gruppevinnere. Der vant det norske laget med sju mål over Sverige. I semifinalen vant det norske laget med ett mål over Sør-Korea. Gro Hammerseng scoret vinnermålet i siste sekund. I finalen møtte Norge de regjerende verdensmesterne fra VM i 2007, Russland. Norge tok ledelsen fra starten og den var aldri truet. Norge vant 34–27 og det norske laget vant sitt første OL-gull i kvinnehåndball.

Thorir Hergeirsson som landslagssjef (Fra 2009)

Thorir Hergeirsson, som hadde vært assistent under Breivik siden 2001, overtok som landslagssjef i 2009. De gode resultatene fortsatte med bronse i VM 2009, gull i EM 2010, gull i VM 2011 i Brasil og gull i OL 2012 i London. Med VM-seieren i 2011 og OL-seieren i 2012 var Norge inntil EM 2012 regjerende europamester, verdensmester og olympisk mester. I EM 2012 i Serbia ble det sølv etter tap for Montenegro etter at finalen ble avgjort etter fire ekstraomganger. Etter femteplass i VM 2013 ble det EM-gull for sjette gang i 2014 etter seier i finalen mot Spania. Det sikret også kvalifisering til OL 2016. I VM 2015 tok Norge sitt tredje VM-gull etter seier over Romania etter ekstraomganger i semifinalen og seier med åtte mål over Nederland i finalen. I OL 2016 ble Norge nummer to i sin gruppe etter å ha tapt for Brasil i åpningskampen. Etter å ha tapt mot Russland etter to ekstraomganger i semifinalen ble det seier over Nederland i bronsefinalen. Norge vant sitt sjuende EM-gull under EM 2016 i Sverige etter at de slo Nederland 30-29 i finalen.

Priser og utmerkelser

Norges kvinnelandslag i håndball er kåret til «Årets lag» ved Idrettsgallaen 2002, 2004,  2007, 2008,  2009, 2011 og  2016.

I 1986 mottok landslaget Porsgrunds Porselænsfabriks Ærespris.

I 2012 ble landslaget utnevnt til vinnere av Solprisen som finner sted under Solfesten på Rjukan, som den første idrettsgruppe.
Cristoberea

Utseende

Phytoeciini er middelsstore, lange og smale, jevnbrede trebukker, gjerne mørke på farge.

Utbredelse

Arten er kjent fra India (Assam).
Elína Tzéngko

2016

Tzéngko deltok i det greske U18-mesterskapet i friidrett, og vant der spydkast, og kom på fjerdeplass i kulestøt. Hun kom på tiendeplass på verdensstatistikken i spydkast (500 gram) i U18-klassen i 2016, med vinnerkastet i spydkast, som var 54,04 meter.

2017

Hun kom på andreplass i spydkast og kulestøt i U18-klassen under Winter Throws Challenge i Thessaloniki, og kom på førsteplass i spydkast og andreplass i kulestøt i Spanidis Throwing Games i Thessaloniki i mai.

2018

Hun vant spydkast og kulestøt i U18-klassen under Winter Throws Challenge, der hun kastet over 15 meter i kulestøt med 3 kg kule for første gang. Hun vant spydkast i det greske høyskolemesterskapet i april, og i mai vant hun spudkast under Gymnasiaden i Marokko. Hun vant spydkast under det greske U18-mesterskapet i friidrett, og kom på tredjeplass i kulestøt. 
Tzengko deltok i U18-EM i friidrett 2018, der hun kom på sjuendeplass i spydkast, og hun deltok i Sommer-OL for ungdom 2018 i Buenos Aires i Argentina, der hun vant spydkast med 61,73 meter, etter at hun satte personlig rekord på 63,34 meter i kvalifiseringen.
Bounty

Bounty er et varemerke for en type sjokolade fylt med kokosflak. Den kom på markedet i Storbritannia og Canada I 1951, og produseres av Mars, Incorporated. Bounty selges ikke i USA (med unntak av i én enkelt varehuskjede), da en konkurrent (Mounds) har en dominerende stilling.

Variasjoner

I dag finnes Bounty i flere ulike produktvarianter. Den mest kjente er sjokoladeutgaven, enten som melkesjokolade (i blått papir) eller mørk sjokolade (i rødt papir). I en kort periode (2004 til 2005) var det i Tyskland, og i visse andre europeiske land, frem til 2009 også Bounty Mango, hvor kokosmassen også inneholdt tørkede mangostykker. Bounty finnes også som iskrem i ulike pakkestørrelser.
Solheimsbrakka

Solheimsbrakka er ei brakke ved Ofotbanen som ble bygd av stein i 1902 i forbindelse med anleggsarbeidet på jernbanen. Den ligger 1,37 kilometer nordvest for Bjørnfjell stasjon, i 498 meters høyde mellom Katterat og Bjørnfjell, i Narvik kommune. Brakka ble brukt som fritidsbolig for 25 personer, hvorav én kokk.
General Eduard Dietl brukte Solheimsbrakka som hovedkvarter fra den 30. mai til den 10. juni 1940, da kapitulasjonsdokumentene for Nordfronten ble undertegnet i brakka. Bygningen er et kulturminne, og den ble fredet av Riksantikvaren i 2002.
Våpenkort

Våpenkort er et norsk  dokument som gir tillatelse til å eie skytevåpen i Norge.

Utlån av våpen

Den som har våpenkort kan vanligvis for inntil fire uker overlate våpenet til andre som antas å fylle betingelsene for erverv av våpen. Ved utlån av pistol og revolver må den som låner inneha gyldig våpenkort for tilsvarende våpen. Det skal ved utlån følge med skriftlig bevitnelse med opplysning om til hvilket bruk og for hvilken tid våpenet er overlatt. Bevitnelsen erstatter da våpenkort.
Andino

Andino var en argentinsk bilprodusent som produserte små sportsbiler med motorer fra Renault. Selskapets eneste modell var GTA 1 som ble produsert i to serier: serie 1 mellom 1967 og 1970, og serie 2 mellom 1976 og 1981. Totalt bygde fabrikken omkring 110 biler.
Paulus og Teklas gjerninger

Paulus og Teklas gjerninger er et apokryfisk skrift fra oldkirken, skrevet på gresk ca år 170-180. Det har vært en del av det større skriftet Paulus' gjerninger, og tilhører de apokryfe apostelgjerningene, en sjanger som skildrer de kristne apostlenes liv og gjerningene i tiden etter det som skildres i Bibelens skrift Apostlenes gjerninger.
Det meste av handlingen i skriftet foregår i Ikonium, der det er kjent fra Apostlenes gjerninger kap 14 at Paulus oppholdt seg på en av sine misjonsreiser. Forfatteren av skriftet kjente godt til Apostlenes gjerninger og Johannes' gjerninger, men er nok i like stor grad inspirert av samtidens romandiktning med litterære elementer som fare, berging, adskillelse og gjenforening. 
Når Paulus kommer til Ikonium blir Tekla tiltrukket av forkynnelsen. Hun ønsker å leve i sølibat, noe som fører til at hennes forlovede trekker både henne og Paulus for retten. Paulus forvises, mens Tekla på mystisk vis overlever et forsøk på å brenne henne på bålet. De to møtes igjen og reiser tl Antiokia, hvor Tekla blir kastet til villdyrene men overlever og døper seg selv. Fortellingen slutter med at hun vender tilbake til familien og lever et asketisk liv. Fortellingen inneholder mange karakteristiske romanelementer, men også trekk av kristen virkelighetsforståelse: «idealet om kyskhet og sølibat i en del tidligkristne miljøer ga mulighet for kvinner til å forme sine liv mer på egne premisser». Tekla fremstår etterhvert som fortellingens myndige hovedperson, som både døper seg selv og underviser andre.
Fortellingen var svært populær i sin samtid, og er bevart i mange manuskripter, mens det øvrige av Paulus' gjerninger bare er delvis bevart. Skriftet er omtalt av Tertullian tidlig på 200-tallet og av Origenes noen tiår senere. Tertullian er skeptisk fordi det skildrer en kvinne som døper og underviser. Skriftet er også omtalt av kirkehistorikeren Eusebius av Cæsarea ca 320, og han var positiv til det, men regnet det ikke som like allment anerkjent som de kanoniske skriftene. Teksten er oversatt til norsk i antologien Tidligkristne apokryfer, 2011.
Helhalvøya

Helhalvøya (polsk Mierzeja Helska; kasjubisk Hélskô Sztremlëzna; tysk Halbinsel Hela eller Putziger Nehrung) er en 35 km lang sandbanke nord i Polen som strekker seg ut mellom Puckabukta på innsida og Østersjøen på utsida. Den ligger i Puck fylke i Pommerske voivodskap.

Geografi

Bredden på halvøya varierer fra om lag 300 meter nær Jurata til 100 meter på de smaleste delene og over 3 km ved enden. Siden halvøya bare består av sand, blir den av og til omgjort til ei øy under vinterstormer. Fram til 1600-tallet var halvøya ei rekke øyer som bare dannet ei stripe land om sommeren. 
Det går en vei og en jernbane lands halvøya fra fastlandet til byen lengst ute, Hel, en populær turistdestinasjon. Andre byer, havner og turistbyer langs halvøya er Jurata, Jastarnia, Kuźnica, Chałupy og Władysławowo.

Militært

Etter at halvøya ble en del av Den andre polske republikken etter den første verdenskrigen ble den militært viktig og omgjort til en festningsregion med en garnison på om lag 3000 mann. Under slaget ved Hel i 1939 brukte de polske styrkene dynamitt og sprenge halvøya slik at den ble ei øy. 
I årene under tysk okkupasjon (1939-1945) ble Hel utnyttet videre og det ble bygd et batteri for tre 406mm store kanoner, men disse ble aldri montert. Halvøya var kontrollert av tyskerne til slutten av den andre verdenskrigen, og forsvarsstyrkene deres overgav seg 10. mai 1945. 
Etter krigen forble Hel en militært viktig plass og mye av området ble nyttet til militære formål. Det ble satt opp flere kanoner i 1940- og 1950-årene. I dag er mange av festningsverkene og batteriene åpne for turister, men enkelte områder hører fremdeles til den polske hæren.
Lake (konservering)

Lake er en salt- eller sukkerløsning som har vært brukt til preservasjon og konservering av matvarer.
Laken kan også inneholde sukker og evt. krydderurter. Saltet er lett bakterisid og bidrar dermed til å hindre at kjøttet eller fisken blir hurtig bedervet. Maten gjennomgår likevel en modningsprosess som endrer konsistensen og til en viss grad fordøyeligheten.
Lake kan også benyttes til på avise glatte veier.
Første gang jeg døde

Første gang jeg døde (lansert 18. mars 2008) er verdens første komplette roman som utelukkende skal utgis som lydbok. Den er beregnet for mobiltelefon og gis ut av forlaget Grieg Lyd, som har spesialisert seg på litcast. Første gang jeg døde er en kriminalthriller av Andreas Markusson. Det tar 10 timer å lytte gjennom romanen, som inntil videre bare kan lastes ned til mobiltelefoner med avtale med Telenor. Romanen koster 150 kroner, som betales over mobiltelefonen.
Ardea plumifera

Taksonomi

A. plumifera ble tidligere regnet som konspesifikk med duskhegre (A. intermedia) og A. brachyrhyncha, men førstnevnte er mindre enn disse og skiller sseg dessuten gjennom andre farger på de undere ekstremitetene og manglende dusker på prydfjæra. Arten har tidvis også blitt plassert i slektene Egretta og Mesophoyx, men DNA-analyser antyder at den er nærmere beslektet med Ardea.

Biologi

Arten måler cirka 56–72 cm og veier cirka 400–500 g og er mindre enn både duskhegre og A. brachyrhyncha. Fjærdrakten er hvit med et kremaktig eller offwhite skjær. Nebbet er gult-oransje og mattbrunt, og kileformet som en stilett. Framhalsen, brystet og skulderbladene (skapula) har lengre prydfjær, men mangler duskene i enden. Arten har hornfargede øyne, tydelig slangehals, og relativt lange undere ekstremiteter med variert utfarging som blir mørkere ned mot føttene.
Valkyrien Allstars (album)

Valkyrien Allstars er debutalbumet til hardingfeletrioen Valkyrien Allstars. Gitt ut 1. oktober 2007 på plateselskapet Heilo. For albumet ble gruppen nominert til Spellemannprisen 2007 i klassen årets nykommer.
Nuvsvåg

Skole

Nuvsvåg skole ble nedlagt sommeren 2012. Skoleåret 2012-13, hadde to unger i ungdomsskolealder hjemmeundervisning i Nuvsvåg. 1. november 2012 var rundt 16 personer flyttet fra kommunen som direkte følge av skolenedleggelsen.

Lag og foreninger

Nuvsvåg har et rikt foreningsliv og har organisasjoner som Nuvsvåg Hagelag, Nuvsvåg Husflidlag, Nuvsvåg Jeger- og Fiskeforening, Nuvsvåg kirkeforening, Nuvsvåg Redningsforening, Nuvsvåg Sanitetsforening, samt lokallag av LHL
Skisamlingen Toppturhelga i Loppa ble arrangert for første gang i Nuvsvåg 1.- 5. mai 2013. Hensikten er å markedsføre kommunen og bidra til å skape optimisme og forhåpentligvis et lokalt skimiljø.
ISO 3166-2:MO

ISO 3166-2:MO er Macaos del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Macao.
Macao, som er en spesiell administrativ region tilhørende Folkerepublikken Kina, er offisielt tildelt ISO 3166-1 alfa-2-koden MO. Området er også tildelt koden CN-92 i ISO 3166-2:CN, Folkerepublikken Kinas del av ISO 3166-2.
Prix Radio

Prix Radio er en årlig prisutdeling og -fest for alle som jobber i og med radio i Norge. Prisene blir utdelt under Radiodager. Det deles nå ut 13 priser i forskjellige kategorier som: «Årets programleder», «Årets radioprogram», «Årets direktesending», «Årets feature- og temaprogram», «Årets humorinnslag», «Årets promo», «Årets radio-DJ», «Årets anker», «Årets nyhets- og aktualitetsreportasje», «Årets hederspris» og «Årets radionavn» (kåret av VGs lesere).

Prix Radio 2015

·        Årets sendeflate – Michael direkte, Arbeidsuke, P4
·        Årets sendeflate lokal/distrikt, RøverRadion
·        Årets spesialprogram – Amerikafaren, Radiodokumentaren, NRK P2
·        Årets direktesending – Ekstrasending om flaum i Flåm, NRK P1 Sogn og Fjordane
·        Årets reportasje – Silje skaffer våpen, Verdens Rikeste Land, NRK P3
·        Årets intervju – Northug etter dommen, NRK Trøndelag, NRK P1
·        Årets humor – Fem På, P4
·        Årets promo – VG-lista Topp 20, NRK P3
·        Årets nyhetsbulletin – Allmenn verneplikt, P3nyhetene, NRK P3
·        Årets nyhetsprogram – Nyhetsmorgen, NRK P3
·        Årets programleder/programlederteam – P3morgen, NRK P3
·        Årets DJ – Christer Johan Pettersen-Dahl, P3fredag, NRK P3
·        Årets radioøyeblikk – Gull sprint Northug, P4s Radiofrokost, P4
·        Årets radiotalent – Elise Farestveit, Radio Norge
·        Årets morgenflate - P3morgen, NRK P3
·        Årets Fagpris (dedikert Imaging), NRJ Imaging
·        Årets radionavn – Radioresepsjonen, NRK P13
·        Årets hederspris – Urørt , NRK P3

Prix Radio 2016

·        Årets programleder/programlederteam – P4s Radiofrokost, P4
·        Årets morgenflate – Morgenshowet på NRJ
·        Årets sendeflate – Michael direkte, Arbeidsuke m/Gimle, P4
·        Årets lokal sendeflate, Svalbard etter skredet, NRK Troms, NRK P1
·        Årets direktesending – Flom i Buskerud, NRK Buskerud, NRK P1
·        Årets aktuelle sendeflate – P4s helgefrokost, Terror i Paris, P4
·        Årets spesialprogram – Meggene, P4
·        Årets nyhetssending – Nyhetssending 18/12-2015 kl. 07:30, P4
·        Årets intervju – Kronprins Haakon i P3morgen, NRK P3
·        Årets reportasje – Hva skjer når kjærligheten tar slutt? Salongen, NRK P2
·        Årets humor – «Det bor en baker i Østre Aker» anno 2016, P4
·        Årets unge radioprofil – Tine Eide, Podcast, TILkolon
·        Årets podcast – Uløst, Podcast VG
·        Årets radioøyeblikk – Øyenvitne i Brüssel, NRK Alltid nyheter
·        Årets musikkradio – Jørn Kaarstad, NRK P3
·        Årets promo – P13 på stranda, NRK P13
·        Årets Fagpris (dedikert Event) -  Hallingspretten, Morgenklubben m/Loven og co, Radio Norge
·        Årets radionavn – P3morgen, NRK P3
·        Årets hederspris – Rolf Brandrud, NRK
Sebastian Prödl

Landslaget

Han ble tatt ut i Østerrikes EM-tropp til EM i Frankrike 2016.
Khieu Samphan

Bakgrunn

Khieu Samphan ble født som den eldste av fem barn til en dommer i den østkambodsjanske provinsen Svay Rieng. Familiefaren hørte til en elite i det eksisterende kongeriket, som mellom 1863 og 1953 var et fransk protektorat. Khieu Samphan tilhørte khmerfolket som var i flertall blant landets folkeslag.
Etter å ha gått på Lycée Sisowath i Phnom Penh fikk Khieu et kongelig stipend for studier i Frankrike. Først studerte han i Montpellier og deretter ved Sorbonne. Selv om Kambodsja på det tidspunktet var selvstendig, oppsøkte Khieu det han kalte forbilder for den antikolonialistiske kamp, som for eksempel den franske advokat Jacques Vergès, som i følge Der Spiegel (47/2007) førte ham i kontakt med kommunistiske grupper, og ledere av Røde Khmer, særlig Saloth Sar (1925-1998).

Røde Khmer

Allerede føt Røde Khmers makttovertahelse i 1975 ble han leder av det fryktede  Bureau 870 i partiorganisasjonen Angkar. Under Røde Khmers herredømme var Khieu Samphan etter at prins Norodom Sihanouk var blitt tvunget til avgang, statsoverhode fra 1976 til 1979 i det nye Demokratisk Kampuchea, som landet nå ble kalt, og fremstod i den internasjonale offentlighet som regimets ansikt. Dette var en rolle han fortsatte å utøve fro Røde Khmer også etter 1979.
Etter den vietnamesiske invasjon i 1979 og terrorregimets fall, flyktet han til Folkerepublikken Kina, hvorfra han fremstod i De Forente Nasjoner som den offisielt anerkjente representant for Kambodsja. I 1982 dannet Røde Khmer og prins Norodom Sihanouk en eksilregjering, «Koalisjonen for det demokratiske Kampuchea», med Khieu Samphan som visepresident med tilsyn med utenrikspolitikken. I 1985 ble han offisielt gjort til Pol Pots etterfølger som leder av Røde Khmer. I 1991 representerte Khieu Samphan Røde Khmer under fredsforhandlingene i Paris. 
Valget i landet i 1992, som fant sted under FN-oppsyk, ble under Khieu Sanphan boykottet av Røde Khmer.

Kapitulasjon

I desember 1998 overgav Khieu Samphan og Pol Pots tidligere nestkommanderende Nuon Chea seg til den kongelige kambodsjanske regjering. Statsminister Hun Sen motsatte seg internasjonalt påtrykk og Khieu Samphan ble verken arrestert eller rettsforfulgt den gang.

Rettssak og dom

Rettsforfølgelse begynte i 2008. Den gikk over mange år. Khieu Samphan ble i november 2018 av Røde Khmer-tribunalet funnet skyldig i folkemord, forbrytelser mot menneskeheten og grove brudd på Genèvekonvensjonene.